
Tárgy: Helyi önkormányzati képviselők 

2010. évi választásán megszerezhető 
mandátumok száma
H A T Á R O Z A T
Köröstarcsa Község Helyi Választási Iroda vezetője a helyi önkormányzati képviselők és polgármesterek választásáról szóló 2010. évi L. törvény 24. § (2) bekezdésében kapott felhatalmazás alapján megállapítom, hogy a 
helyi önkormányzati képviselők 2010. évi általános választásán 
Köröstarcsa Községben 
6 mandátum szerezhető.
Határozat ellen a közzétételtől számított 2 napon belül a területi választási iroda vezetőjéhez kifogással lehet fordulni. A kifogást a helyi választási irodánál lehet benyújtani. 

I N D O K O L Á S
A helyi önkormányzati képviselők és polgármesterek választásáról szóló 2010. évi L. törvény 24. § (2) bekezdése szerint „A választási iroda vezetője e törvény hatálybalépését követő 30 napon belül megállapítja és közzéteszi a megszerezhető mandátumok számát.” 
A törvény kihirdetésének napja 2010. június 14. 

A lakosságszám-adatot nyilvántartó központi szerv (Közigazgatási és Elektronikus Közszolgáltatások Központi Hivatala) közlése alapján Köröstarcsa község lakosság száma 2010. január 01-én 2780 fő volt. 

A 10 000 vagy ennél kevesebb lakosú település – egyéni listás választási rendszerben – egy választókerületet alkot, amelyben a képviselők száma 5000 lakosig 6 fő. 

A határozat - a helyben szokásos módon - Köröstarcsa Község Önkormányzata Polgármesteri Hivatal hirdetőtábláján került közzétételre. A közzététel napja 2010. július 06. 

A határozat a helyi önkormányzati képviselők és polgármesterek választásáról szóló 2010. évi L. törvény 3. §, 4. § (c) pont, 24. § (2) bekezdés, a választási eljárásról szóló 1997. évi C. törvény 102. § (1) bekezdésén alapszik. 
Köröstarcsa, 2010. július 6.

